钦定古今图书集成/方舆汇编/边裔典/第107卷 > 羲和国
## 钦定古今图书集成/方舆汇编/边裔典/第107卷 > 羲和国

图考

按《山海经大荒南经》：“东南海之外，甘水之间，有羲和
之国，有女子名曰羲和，方日浴于甘渊。羲和者，帝俊
之妻，生十日。”

〈注〉羲和，盖天地始生，主日月者也。故《启筮》曰：“空桑之苍苍，八极之既张。乃有夫羲和，是主日月，职出入，以为晦明。”又曰：“瞻彼上天，一明一晦。有夫羲和之子，出于阳谷。”故尧因此而立羲和之官，以主四时。其后世遂为此国，作日月之象而掌之，沐浴运转之于甘水中，以效其出入。阳谷，虞渊也，所谓世不失职耳。〈又〉言生十子，各以日名名之，故言生十，日数十也。